У сваім звароце ватыканскі дыпламат выказаў надзею, што “рост навуковых і тэхналагічных інавацый паслужыць далейшаму дасягненню роўнасці і сацыяльнай інтэграцыі”. Ён адзначыў, што гэтыя прылады павінны суправаджацца “рэвалюцыяй пяшчотнасці”, пра якую часта кажа папа Францішак. “Пяшчотнасць – гэта не дэманстрацыя слабасці, а сіла, якая перамяняе”, якая нікога не абмінае, але дзейнічае па прынцыпе ўзаемнай салідарнасці. Такім чынам “пяшчотнасць становіцца спосабам служэння супольнаму дабру”, дадаў арцыбіскуп Ауса. Ён заўважыў, што Апостальская Сталіца ўважліва ставіцца да тэхналагічнага прагрэсу, пра што сведчыць той факт, што сам Папа мае дзесяткі мільёнаў падпісчыкаў у сацыяльнай сетцы “Твітэр”, з вялікай колькасцю “рэтвітаў”.